
ΔΕΛΤΙΟ ΤΥΠΟΥ
Απαγόρευση κυκλοφορίας σε δασικά οικοσυστήματα του Δήμου Θηβαίων την Παρασκευή 19 Ιουνίου 2026 λόγω υψηλού κινδύνου πυρκαγιάς (κατηγορία 3)
     Στο πλαίσιο των μέτρων αντιπυρικής προστασίας το Τμήμα Πολιτικής Προστασίας της Π.Ε. Βοιωτίας αποφασίζει την απαγόρευση διέλευσης , παραμονής και κυκλοφορίας προσώπων και οχημάτων  σε περιοχές NATURA καθώς και σε δασικά οικοσυστήματα, πάρκα και άλση τα οποία συγκεκριμένα για τον Δήμο Θηβαίων αποτελούν τα κάτωθι : 

· Δάσος Μοσχοποδίου 

· Δάσος Αγίας Τριάδας 

· Δάσος Κιθαιρώνα 

· Αναδασώσεις Μεσοβούνι, 

την Παρασκευή 19 Ιουνίου 2026 από την 12η βραδινή έως την 12η βραδινή της επόμενης (για 24 ώρες) ο Δήμος Θηβαίων θα βρίσκεται σε κατάσταση ετοιμότητας λόγω υψηλού κινδύνου εκδήλωσης πυρκαγιάς (κατηγορία 3) βάσει του ημερήσιου χάρτη πρόβλεψης κινδύνου πυρκαγιών της Γενικής Γραμματείας Πολιτικής Προστασίας του Υπουργείου Κλιματικής Κρίσης και Πολιτικής Προστασίας (www.civilprotection.gov.gr) 
    Η απαγόρευση δεν καταλαμβάνει πρόσωπα που κατοικούν ή εργάζονται στις περιοχές αυτές, αποκλειστικά για τους
μετακίνησή τους από και προς την κατοικία ή την εργασία τους, καθώς και πρόσωπα που μετακινούνται εντός του
οδικού δικτύου με την επιφύλαξη της δυνατότητας επιβολής του μέτρου της απαγόρευσης κυκλοφορίας και σε
τμήματα του δικτύου αυτού από τα κατά περίπτωση  αρμόδια όργανα σύμφωνα με τις κείμενες διατάξεις.

  Καλούμε τους πολίτες να λάβουν τα παρακάτω μέτρα αυτοπροστασίας και να ακολουθήσουν στον μέγιστο βαθμό τις βασικές οδηγίες ώστε να αποφευχθεί η πρόκληση πυρκαγιάς και να ελαχιστοποιηθούν οι κίνδυνοι που ενδεχομένως προκύψουν.

Πιο συγκεκριμένα:

A. ΑΝ ΒΡΙΣΚΟΜΑΣΤΕ ΣΤΗΝ ΥΠΑΙΘΡΟ:

· Δεν καίμε σκουπίδια ή ξερά χόρτα και κλαδιά κατά τους θερινούς μήνες

· Δεν ανάβουμε υπαίθριες ψησταριές στα δάση ή σε χώρους που υπάρχουν ξερά χόρτα το καλοκαίρι

· Αποφεύγουμε εργασίες που ενδέχεται να προκαλέσουν πυρκαγιά(π.χ. ηλεκτροκολλήσεις, χρήση τροχού ή άλλου εργαλείου που δημιουργεί σπινθήρες)

· Δεν πετάμε αναμμένα τσιγάρα

· Δεν αφήνουμε τα σκουπίδια στο δάσος, καθώς υπάρχει κίνδυνος ανάφλεξης

· Σεβόμαστε τα απαγορευτικά πρόσβασης σε περιόδους υψηλού κίνδυνου

Β. ΑΝ ΤΟ ΣΠΙΤΙ ΜΑΣ ΒΡΙΣΚΕΤΑΙ ΜΕΣΑ Ή ΚΟΝΤΑ ΣΕ ΔΑΣΟΣ:

· Δημιουργούμε μια αντιπυρική ζώνη γύρω από το σπίτι, καθαρίζοντας σε ακτίνα τουλάχιστον 10 μέτρων τα ξερά χόρτα και φύλλα, τις πευκοβελόνες και τα κλαδιά

· Κλαδεύουμε τα δένδρα μέχρι το ύψος των 3 μέτρων, ανάλογα με την ηλικία και την κατάστασή τους

· Απομακρύνουμε τα ξερά κλαδιά από τα δένδρα και τους θάμνους

· Δεν αφήνουμε τα κλαδιά των δένδρων να ακουμπούν στους τοίχους, τη στέγη και τα μπαλκόνια του σπιτιού – Τα κλαδεύουμε, αφήνοντας απόσταση τουλάχιστον 5 μέτρων από το σπίτι .Αραιώνουμε τη δενδρώδη βλάστηση έτσι ώστε τα κλαδιά του ενός δένδρου να απέχουν τουλάχιστον 3 μέτρα από τα κλαδιά του άλλου

· Δεν τοποθετούμε πλαστικές υδρορροές ή σωλήνες στους τοίχους του σπιτιού

· Δεν τοποθετούμε παραθυρόφυλλα από εύφλεκτα υλικά στα παράθυρα και τις μπαλκονόπορτες

· Φροντίζουμε ώστε τα καλύμματα στις καμινάδες και τους αεραγωγούς του σπιτιού να είναι από άφλεκτο υλικό, ώστε να μην διεισδύσουν σπίθες

· Δεν αποθηκεύουμε εύφλεκτα αντικείμενα κοντά στο σπίτι

· Τοποθετούμε τα καυσόξυλα σε κλειστούς και προφυλαγμένους χώρους

· Δεν κατασκευάζουμε ακάλυπτες δεξαμενές καυσίμου κοντά στο σπίτι

· Προμηθευόμαστε τους κατάλληλους πυροσβεστήρες και φροντίζουμε για τη συντήρησή τους

· Εξοπλιζόμαστε με σωλήνα ποτίσματος, μήκους ανάλογου της περιοχής που θέλουμε να προστατεύσουμε

· Εξοπλιζόμαστε με μια δεξαμενή νερού, μια απλή αντλία που λειτουργεί χωρίς ηλεκτρικό ρεύμα και ένα σωλήνα νερού

Γ. ΜΟΛΙΣ ΑΝΤΙΛΗΦΘΟΥΜΕ ΜΙΑ ΠΥΡΚΑΓΙΑ:


Τηλεφωνούμε ΑΜΕΣΩΣ στην Πυροσβεστική Υπηρεσία (τηλ.199) και δίνουμε σαφείς πληροφορίες για:
· την τοποθεσία και το ακριβές σημείο που βρισκόμαστε

· την τοποθεσία, το ακριβές σημείο και την κατεύθυνση της πυρκαγιάς

· το είδος της βλάστησης που καίγεται

